צה"ל עצר הלילה 7 מבוקשים , המשטרה תפסה נשקים
דף הבית > אקטואליה וחדשות > צה"ל עצר הלילה 7 מבוקשים , המשטרה תפסה נשקים
כוחותינו עצרו הלילה (רביעי) במהלך פעילות ברחבי יהודה ושומרון 7 פעילי טרור, החשודים במעורבות בפעילות טרור ובהפרות סדר אלימות לעבר אזרחים וכוחות הביטחון. החשודים הועברו לחקירה. פעילות ממוקדת של המשטרה בירושלים, הביאה הלילה ובמהלך היממה האחרונה לחשיפתם של 2 נשקים מסוגים רובה M-16 ואקדח ותחמושת. – 2 חשודים נעצרו. ממשטרת ירושלים נמסר כי במסגרת הפעילות הממוקדת …
אלדר ממן 11/09/19 08:30 778 צפיות
כוחותינו עצרו הלילה (רביעי) במהלך פעילות ברחבי יהודה ושומרון 7 פעילי טרור, החשודים במעורבות בפעילות טרור ובהפרות סדר אלימות לעבר אזרחים וכוחות הביטחון.
החשודים הועברו לחקירה.
פעילות ממוקדת של המשטרה בירושלים, הביאה הלילה ובמהלך היממה האחרונה לחשיפתם של 2 נשקים מסוגים רובה M-16 ואקדח ותחמושת. – 2 חשודים נעצרו.
ממשטרת ירושלים נמסר כי במסגרת הפעילות הממוקדת של משטרת ישראל לאיתורם של אמצעי לחימה המוחזקים באופן בלתי חוקי, פעלו במהלך היממה האחרונה כוחות המשטרה בהם בלשים, לוחמי מג"ב ויחידת הכלבנים, במזרח ירושלים, וערכו חיפוש בבתיהם של חשודים בהחזקת נשקים באופן בלתי חוקי.
בחיפוש שנערך אתמול בשעות הערב, הצליחו השוטרים לאתר בבית, אקדח ותחמושת, ובחיפוש נוסף שנערך בבית אחר בשעות הבוקר המוקדמות, אותר נשק מסוג M-16, מחסניות ותחמושת.
2 חשודים בשנות ה – 30-40, נעצרו והובאו לחקירה בחשד להחזקת אמצעי לחימה באופן בלתי חוקי. החשודים יובאו היום בפני בית המשפט בבקשה להאריך את מעצרם.
במשטרה מציינים, אמצעי הלחימה ובהם נשקים, המוחזקים באופן בלתי חוקי, לרוב משמשים את אלו המחזיקים בהם על מנת לפגוע באחרים בעת סכסוכים פנימיים, ובמקרים אחרים עלולים לשמש גם נגד אזרחים וכוחות הביטחון הפועלים לשמירה על ביטחון הציבור. אנו נמשיך לפעול בכל הכלים והאמצעים העומדים לרשותנו, על מנת לחשוף את אותם נשקים המוחזקים בניגוד לחוק ולהביא את אלו המחזיקים בהם לדין.
28,236 עוקבים